Publication: Magyar Közlöny
Issue: MK-2009-192 (Year: 2009, Number: 192)
Era: 2004-2010
Section: A vasúti közlekedésrõl szóló 2005. évi CLXXXIII. törvény (a továb biak ban: Vtv.) 1. § (1) bekezdése helyébe a következõ
Paragraph Index: 356

(2) A Vtv. 27/A. § (5)–(7) bekezdése helyébe a következõ rendelkezés lép: „(5) Pályázat alapján kiválasztott vállalkozó vasúti társaság esetében az ellentételezés a pályázati eljárás során kialakított, vasúti személyszállítási közszolgáltatási szerzõdésben rögzített összeg. A pályázat alapján kiválasztott, adott területen (területrészen, hálózaton, vonalcsoporton vagy vonalakon) kizárólagos joggal bíró vállalkozó vasúti társaság, a vasúti személyszállítási közszolgáltatási szerzõdésben rögzített ellentételezés szabályain túlmenõen, a közszolgáltatási kötelezettség miatt felmerült indokolt költségeinek megtérítését az (1)–(2) bekezdésben foglalt szabályokra figyelemmel abban az esetben kezdeményezheti, ha számszerûen alátámasztva igazolja a körülményeknek a szerzõdés megkötését követõ jelentõs változását. A körülményeknek a szerzõdés megkötését követõ jelentõs változásaként az utazási igények vagy a gazdálkodási környezet tekintetében bekövetkezõ azon változások vehetõk figye lembe, amelyekkel a szerzõdés megkötésekor a vállalkozó vasúti társaság a szerzõdés idõtartamára vonatkozóan, az üzleti tevékenység szokásos kockázataként nem számolhatott.

Source: https://magyarkozlony.hu/hivatalos-lapok/68528bff0683ec3ff3628912a10f351889a4d187/dokumentumok/c16002fba1eca45054730af4d23ec7da0b94e575/letoltes